Visagino savivaldybės taryba

sprendimas

Dėl NEPANAUDOTŲ VISAGINO SAVIVALDYBĖS BIUDŽETO LĖŠŲ PINIGINEI SOCIALINEI PARAMAI SKAIČIUOTI IR MOKĖTI NAUDOJIMO TVARKOS APRAŠO PATVIRTINIMO

2015 m. gegužės 26 d. Nr. TS-109

Visaginas

Visagino savivaldybės taryba, vadovaudamasi Lietuvos Respublikos vietos savivaldos įstatymo 16 straipsnio 4 dalimi, 18 straipsnio 1 dalimi, Lietuvos Respublikos piniginės socialinės paramos nepasiturintiems gyventojams įstatymo 4 straipsnio 5 dalimi, Piniginės socialinės paramos nepasiturintiems Visagino savivaldybės gyventojams teikimo tvarkos aprašo, patvirtinto Visagino savivaldybės tarybos 2015 m. sausio 29 d. sprendimu Nr. TS-1 „Dėl Piniginės socialinės paramos nepasiturintiems Visagino savivaldybės gyventojams teikimo tvarkos aprašo patvirtinimo“, 8 punktu, nusprendžia:

1. Patvirtinti Nepanaudotų Visagino savivaldybės biudžeto lėšų piniginei socialinei paramai skaičiuoti ir mokėti naudojimo tvarkos aprašą (pridedama).

2. Pripažinti netekusiu galios Visagino savivaldybės tarybos 2014 m. birželio 26 d. sprendimą Nr. TS-96 „Dėl Lėšų piniginei socialinei paramai nustatymo Visagino savivaldybėje metodikos patvirtinimo“.

3. Nustatyti, kad šis sprendimas įsigalioja nuo 2015 m. birželio 1 d.

Savivaldybės tarybos narė,

laikinai einanti mero pareigas	Tamara Gaivoronskaja

PATVIRTINTA

Visagino savivaldybės tarybos

2015 m. gegužės 26 d. sprendimu Nr. TS-109

NEPANAUDOTŲ VISAGINO SAVIVALDYBĖS BIUDŽETO LĖŠŲ PINIGINEI SOCIALINEI PARAMAI SKAIČIUOTI IR MOKĖTI NAUDOJIMO TVARKOS APRAŠAS

I. BENDROSIOS NUOSTATOS

1. Nepanaudotų Visagino savivaldybės biudžeto lėšų piniginei socialinei paramai skaičiuoti ir mokėti naudojimo tvarkos aprašas (toliau – Tvarkos aprašas) nustato nepanaudotų savivaldybės biudžeto lėšų piniginei socialinei paramai skaičiuoti ir mokėti panaudojimo kitoms savarankiškosioms savivaldybės funkcijoms vykdyti tvarką.

2. Tvarkos aprašas parengtas vadovaujantis Lietuvos Respublikos piniginės socialinės paramos nepasiturintiems gyventojams įstatymu (toliau – Įstatymas).

3. Tvarkos apraše vartojamos sąvokos atitinka Įstatyme apibrėžtas sąvokas.

II. NEPANAUDOTŲ SAVIVALDYBĖS BIUDŽETO LĖŠŲ PINIGINEI SOCIALINEI PARAMAI SKAIČIUOTI IR MOKĖTI PANAUDOJIMO KITOMS SAVARANKIŠKOSIOMS SAVIVALDYBĖS FUNKCIJOMS VYKDYTI TVARKA

4. Nepanaudotos savivaldybės biudžeto lėšos piniginei socialinei paramai skaičiuoti ir mokėti (toliau – nepanaudotos savivaldybės biudžeto lėšos), atsižvelgiant į poreikį, pirmiausia naudojamos kitai socialinei paramai finansuoti, o esant poreikiui naudojamos ir kitoms savarankiškosioms savivaldybės funkcijoms vykdyti.

5. Sprendimus dėl nepanaudotų savivaldybės biudžeto lėšų skyrimo priima Visagino savivaldybės taryba.

6. Nepanaudotos savivaldybės biudžeto lėšos gali būti naudojamos:

6.1. socialinės atskirties ir skurdo mažinimo priemonėms vykdyti;

6.2. socialinių paslaugų teikimo plėtrai finansuoti;

6.3. savivaldybės socialines paslaugas teikiančioms įstaigoms išlaikyti, materialinei bazei ir teikiamų socialinių paslaugų kokybei gerinti;

6.4. savivaldybės vykdomiems socialinės paskirties projektams, finansuojamiems iš ES ir kitos tarptautinės finansinės paramos, kofinansuoti;

6.5. socialinėms paslaugoms pirkti;

6.6. turtui, skirtam socialinėms paslaugoms teikti, įsigyti ir atnaujinti;

6.7. asmenų apgyvendinimo socialines paslaugas teikiančiose įstaigose išlaidoms apmokėti;

6.8. socialinės rizikos asmenų gydymosi nuo priklausomybės ligų paslaugoms apmokėti;

6.9. viešosios aplinkos ir būsto pritaikymui neįgaliesiems finansuoti;

6.10. sveikatos priežiūros įstaigų materialinei bazei gerinti, jauniems specialistams į savivaldybę pritraukti;

6.11. vienkartinei socialinei paramai teikti;

6.12. savivaldybės administracijos Socialinės paramos skyriaus darbuotojams ir darbuotojams, dirbantiems socialinėje srityje, išlaikyti, skatinti, jų kvalifikacijai kelti ir administracinėms funkcijoms vykdyti.

7. Likusios nepanaudotos 6 punkte nurodytai kitai socialinei paramai finansuoti savivaldybės biudžeto lėšos gali būti naudojamos:

7.1. socialiniam būstui įrengti (remontuoti);

7.2. savivaldybės tarybos sprendimu patvirtintoms Visagino savivaldybės strateginių veiklos programų priemonėms, kurioms nenumatytas finansavimas arba skirtas dalinis finansavimas, vykdyti;

7.3. vietos bendruomenėms, nevyriausybinėms organizacijoms, smulkiajam ir vidutiniam verslui remti;

7.4. savivaldybės išlaidoms ar kreditiniam įsiskolinimui dengti;

7.5. savivaldybės finansiniam įsipareigojimams mažinti.

III. BAIGIAMOSIOS NUOSTATOS

8. Savivaldybės biudžeto asignavimų valdytojai ir kiti juridiniai asmenys už gautas lėšas privalo atsiskaityti savivaldybės biudžeto sudarymo ir vykdymo taisyklėse numatyta tvarka.

9. Nepanaudotų savivaldybės biudžeto lėšų panaudojimo kontrolę vykdo Visagino savivaldybės kontrolės ir audito tarnyba.

10. Šis Tvarkos aprašas gali būti keičiamas ar pildomas Visagino savivaldybės tarybos sprendimu.

______________